El ríu Dobra ye un curtiu ríu de monte que naz na faza septentrional de la provincia de Llión nel Puertu de Dobres, y percuerre casi na so totalidá pela faza centrooriental del Principáu d'Asturies. ye afluente pela mandrecha del ríu Seya. Cuenta con un banzáu construyíu metanes del sieglu XX, el de La Ḥocica, y les sos agües empléguense con fines hidroeléctricos. El ríu, que treviesa'l Valle d'Angón, un llugar de gran valir paisaxísticu, val de llinde occidental de los Picos d'Europa.